**Mορφοποίηση – Στοίχιση - Εσοχές παραγράφων**

**Άσκηση 1**

Στο παρακάτω κείμενο κάντε τις ακόλουθες μορφοποιήσεις:

1. Όλο το κείμενο να είναι γραμμένο με γραμματοσειρά Arial
2. Τα γράμματα εκτός τίτλου να είναι γραμμένα με μέγεθος 11
3. Το κύριο μέρος του κειμένου να έχει πλήρη στοίχιση
4. Ο τίτλος του κειμένου να είναι στοιχισμένος στο κέντρο, να έχει μέγεθος 14, να είναι υπογραμμισμένος και σε έντονη γραφή.
5. Η φράση “Απόσπασμα από το βιβλίο Αναφορά στο Γκρέκο του Νίκου Καζαντζάκη” να είναι σε πλάγια γραφή και στοιχισμένη αριστερά.

ΟΤΙ ΕΠΕΣΕ ΣΤΟ ΠΑΙΔΙΚΟ ΜΥΑΛΟ ΜΟΥ ΤΥΠΩΘΗΚΕ ΜΕΣΑ ΜΟΥ ΤΟΣΟ ΒΑΘΙΑ

Απόσπασμα από το βιβλίο Αναφορά στο Γκρέκο του Νίκου Καζαντζάκη

Μαλακό το μυαλό του παιδιού, τρυφερή η σάρκα του, ο ήλιος, το φεγγάρι, η βροχή, ο αγέρας, η σιωπή, όλα πέφτουν απάνω του, ζύμη αφράτη είναι και το ζυμώνουν. Το παιδί ρουφάει τον κόσμο με απληστία, τον δέχεται το σπλάχνο του, τον αφομοιώνει και τον κάνει παιδί.

Θυμούμαι, καθόμουν συχνά στο κατώφλι του σπιτιού μας, έλαμπε ο ήλιος, καίγουνταν ο αγέρας, σ’ ένα μεγάλο σπίτι στη γειτονιά πατούσαν σταφύλια, μύριζε ο κόσμος μούστο, κι εγώ σφαλνούσα τα μάτια ευτυχισμένος, άπλωνα τις φούχτες και περίμενα· κι έρχονταν ο Θεός, όσο ήμουν παιδί ποτέ σε με γέλασε, έρχουνταν, παιδί κι αυτός σαν και μένα, και μού ’βαζε στα χέρια τα παιχνίδια του – τον ήλιο, το φεγγάρι, τον άνεμο. «Χάρισμα σου, μού ’λεγε, χάρισμα σου, παίξε μαζί τους· εγώ έχω κι άλλα.» Άνοιγα τα μάτια, ο Θεός εξαφανίζουνταν μα απόμεναν στα χέρια μου τα παιχνιδάκια του.

**Άσκηση 2**

Στο παρακάτω κείμενο να γίνουν τα παρακάτω:

**Στον τίτλο:** Έντονα γράμματα, μέγεθος 14, μπλε χρώμα, στοίχιση στο κέντρο

**Στο υπόλοιπο κείμενο:** γράμματα μέγεθος 12, πλήρης στοίχιση

**Στις τέσσερις τελευταίες γραμμές** να μπουν κουκίδες

Η σαρδέλα

Η σαρδέλα όπως ενδεχομένως γνωρίζετε είναι ένα πελαγίσιο ψάρι και ιδιαίτερα δημοφιλές στην Ελλάδα αλλά και στις άλλες Μεσογειακές χώρες όπως και στην Ιβηρική χερσόνησο.

Η Ελληνική σαρδέλα είναι ένα αφρόψαρο που ζει κατά κοπάδια σε όλες τις Ελληνικές θάλασσες. Δεν κολυμπά σε μεγάλο βάθος, και κινείται συνήθως μεταξύ βυθού και επιφάνειας, ενώ υπάρχει απαγόρευση αλιείας της κατά τους μήνες Δεκέμβριο έως Μάρτιο.

Σαρδέλες ψαρεύονται τόσο στην λεκάνη της Μεσογείου όσο και στην ανοικτή θάλασσα. Εύκολα λοιπόν συμπεραίνει κανείς ότι όλες οι σαρδέλες είναι ίδιες. Δεν είναι όμως ακριβώς έτσι.

Διότι η "ποιότητα" και τα χαρακτηριστικά του ψαριού εξαρτώνται από την ποιότητα του νερού στο οποίο ζει, την διατροφή του, αλλά και από τις σωστές συνθήκες περιβάλλοντος. Για τούτο υπάρχει σύνδεση μεταξύ των χαρακτηριστικών (μεγεθών και ποικιλιών) της σαρδέλας και μιας σειράς παραμέτρων που αφορούν το περιβάλλον στο οποίο ζει, δηλαδή της ευτροφίας που παρέχεται, της πηγής ενέργειας που προέρχεται από το νερό, της φύσης του βυθού.

Γι’ αυτό η σαρδέλα του Αιγαίου έχει, για τις δικές μας γευστικές προτιμήσεις, κάποια χαρακτηριστικά πλεονεκτήματα:

Το μέγεθος της σαρδέλας είναι συνήθως μικρό έως μέτριο

Το δέρμα και τα λέπια της δεν είναι σκληρά

Η σάρκα της είναι εύγευστη και αφράτη

Η σάρκα της είναι ανοιχτόχρωμη, σχεδόν λευκή

**Άσκηση 3**

ΠΑΡΑΣΤΑΣΗ ΚΑΡΑΓΚΙΟΖΗ

Σας προσκαλούμε το τελευταίο Σάββατο του Νοεμβρίου στην κεντρική πλατεία της πόλης μας να παρακολουθήσουμε την παράσταση «Ο Καραγκιόζης και το καταραμένο φίδι» από γνωστό Καραγκιοζοπαίχτη της περιοχής μας. Έναρξη παράστασης 9 μμ. Είσοδος ελεύθερη.

Μετά την παράσταση θα ακολουθήσει μικρή συναυλία παραδοσιακής μουσικής από μουσικά σχήματα μαθητών Γυμνασίου-Λυκείου.

Από το Πολιτιστικό Τμήμα του Δήμου



# Άσκηση 4

Πεύκο - Pinus pinea

Ανθεκτικό δέντρο ύψους 3-4 μ. και στην ανάπτυξη 15-20 μ. Δέντρο καθαρά μεσογειακό με κόμη ασυνήθιστα ανοιχτή και επίπεδη. Κλαδιά ανερχόμενα σαν ομπρέλα με βελόνες μακριές σκουροπράσινες. Κώνοι μεγάλοι , σφαιρικοί , που ωριμάζουν σε 3 χρόνια αφήνοντας τους σπόρους να πέσουν. Απαιτεί ελαφρά και αμμώδη εδάφη και αντέχει κοντά στη θάλασσα.

